চনকা ওয়েলেগেদারা
ইউদা ওয়ালাউই মহিম বান্দারালাগে চনকা অশঙ্কা ওয়েলেগেদারা (সিংহলি: චානක වෙලගෙදර; ২০ মার্চ, ১৯৮১) মাতালে এলাকায় জন্মগ্রহণকারী শ্রীলঙ্কার আন্তর্জাতিক ক্রিকেটার। সচরাচর তিনি চনকা ওয়েলেগেদারা নামে পরিচিত। শ্রীলঙ্কা ক্রিকেট দলের অন্যতম সদস্য ওয়েলেগেদারা বামহাতি ফাস্ট বোলিং করে থাকেন। প্রথম-শ্রেণী ও লিস্ট এ ক্রিকেটে তার সমৃদ্ধ বোলিং গড় রয়েছে। ঘরোয়া ক্রিকেটে মুরস স্পোর্টস ক্লাব এবং নর্থ সেন্ট্রাল প্রভিন্সেস ক্রিকেট ক্লাবে খেলছেন। ২০০৭ সালে সফরকারী বাংলাদেশ দলের বিপক্ষে শ্রীলঙ্কা এ দলের প্রতিনিধিত্ব করেন।